22. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 464641 της 14 Μαΐου /12 Ιουν. 1984 (ΦΕΚ Β΄ 368) Καθορισμός διδ/κων πληρωμής διαφόρων οικονομικών ενισχύσεων από το Γεωργικό Ταμείο Προσανατολισμού και Εγγυήσεων (FEOGA) για εφοδιασμούς εντός της Κοινότητας που εξομοιούνται με εξαγωγές Γεωργικών Προϊόντων προς Τρίτες Χώρες. Έχοντας υπόψη: α)Τον Νόμ.400/76 «περί Υπουργικού Συμβουλίου» ως τροποποιήθηκε με τον Νόμ. 1266/82. β)Την Πράξη Προσχώρησης της Ελλάδας στις Ε.Κ. που κυρώθηκε με τον Νόμ. 945/79. γ)Την Συνθήκη της Ρώμης «Περί ιδρύσεως της ΕΟΚ». δ)Τον Νόμ. 992/79 «περί οργανώσεως των Διοικητικών Υπηρεσιών για την εφαρμογή της Συνθήκης Προσχωρήσεως της Ελλάδος στις Ε.Κ. και ρυθμίσεως συναφών θεσμικών και οργανωτικών θεμάτων». ε)Το Π.Δ. 433/77 «Περί Οργανισμού του Υπουργείου Γεωργίας», όπως τροποποιήθηκε μεταγενέστερα, ιδία με το Π.Δ. 397/80 «Περί οργανώσεως της ΥΔΑΓΕΠ κλπ.» και την Απόφαση 23450/31.1.83 των Υπουργών Προεδρίας και Γεωργίας. στ)Τις διατάξεις του παραγώγου δικαίου των Ευρωπαϊκών Κοινοτήτων και ιδία τον Κ. 2730/79/ΕΟΚ «Περί των κοινών λεπτομερειών εφαρμογής του καθεστώτος των επιστροφών (επιδοτήσεων) κατά την εξαγωγή για τα γεωργικά προϊόντα» όπως τροποποιήθηκε και συμπληρώθηκε μεταγενέστερα. ζ)Την απόφαση 457194/3183/17.4.81 Υπουργού Γεωργίας και τις τροποποιήσεις της (471237/10438/7.10.81, 461031/5427/12.4.82) και της 466149/13.5.83, που κατήργησε τις εν λόγω λοιπές αποφάσεις. η)Την Τ/802/15 Πολ. 20/17.3.81 εγκ. Υπ. Οικ. «για την εφαρμογή του Κ.2730/79 για τους εφοδιασμούς». θ)Το Πόρισμα της Ομάδας Εργασίας για την απλούστευση των διαδικασιών εφοδιασμού πλοίων κλπ., που συστήθηκε με την Τ 1802/44/27.5.82 Απόφαση του Υφυπ. Οικονομικών και με βάση την οποία υπάρχουν σχέδια αποφάσεων απλοποίησης των εφοδιασμών στις διάφορες διαδικασίες (συναλλαγματικές, τελωνειακές κλπ), αποφασίζουμε: 1.Καθορίζουμε ως κατωτέρω τα δικ/κά Εφοδιασμών που αναγκαιούν για την πληρωμή σε βάρος κεφαλαίων του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) των διαφόρων οικονομικών ενισχύσεων (επιδοτήσεων), που χορηγούνται από την Ευρωπαϊκή Κοινότητα συνυπολογιζομένων των τυχόν Εξισωτικών Ποσών Εντάξεως (ΕΠΕ) ή Διορθωτικών Ποσών, που εφαρμόζονται κατά την μεταβατική περίοδο και των Νομισματικών Εξισωτικών Ποσών (ΝΕΠ) όταν εφαρμόζονται και προκαθορίζονται για ορισμένες από τις κατωτέρω αναφερόμενες χρήσεις εξομοιούμενες βάσει του άρθρ. 5 του Κ. 2730/79/ΕΟΚ με εξαγωγές γεωργικών προϊόντων προς τρίτες χώρες, αυτουσίων ή υπό μορφή μεταποιημένων προϊόντων και εμπορευμάτων. α)Ανεφοδιασμός εντός της Κοινότητας πλοίων θαλασσοπλοΐας και αεροπλάνων των διεθνών γραμμών συμπεριλαμβανομένων και των ενδοκοινοτικών γραμμών. Οι κατηγορίες των πλοίων περιλαμβάνονται στην παρ. 2 του άρθρ. 3 του Νόμ. 603/77. β)Παραδόσεις για τροφοδοσία διεθνών Οργανισμών εγκατεστημένων στην Κοινότητα. γ)Παραδόσεις για τροφοδοσία ενόπλων δυνάμεων που σταθμεύουν υπό ξένη σημαία στο έδαφος ενός ΚράτουςΜέλους. δ)Παραδόσεις εφοδίων επί σκάφους (πλοίου ή ελικοπτέρου) για τροφοδοσία εξεδρών γεωτρήσεως ή εκμεταλλεύσεως συμπεριλαμβανομένων των βοηθητικών εγκαταστάσεων που προσφέρουν υπηρεσίες στηρίξεως για δραστηριότητες εφοδιασμών οι οποίες ευρίσκονται στο εσωτερικό της Ευρωπαϊκής υφαλοκρηπίδος ή στο εσωτερικό της υφαλοκρηπίδος του μη Ευρωπαϊκού Τμήματος της Κοινότητας αλλά πέραν μιας ζώνης 3 μιλίων. ε)Παραδόσεις σε πολεμικά και βοηθητικά σκάφη που φέρουν την σημαία Κράτους-Μέλους σε ανοικτή θάλασσα πέραν των χωρικών υδάτων. 2.Για την χορήγηση των εξαγωγικών επιστροφών στους εφοδιασμούς, θα πρέπει να πληρούνται οι προβλεπόμενες από τους κοινοτικούς κανονισμούς προϋποθέσεις με την επιφύλαξη των διατάξεων παρέκκλισης που προβλέπονται στην ειδική κοινοτική ρύθμιση για ορισμένα προϊόντα και ειδικότερα: α)Ότι τα προϊόντα είναι ελληνικής ή κοινοτικής καταγωγής ή ότι τα προϊόντα τρίτων χωρών βρίσκονται σε ελεύθερη κυκλοφορία στο χώρο της Κοινότητας (άρθρ. 13 και 14 του Κ. 2730/79 και άρθρ. 9 παρ. 2 της Συνθήκης της Ρώμης) και ισχύουν οι κανόνες που αναφέρονται στο έγγραφο εργασίας VI/454/80 της Επιτροπής. β)Ότι τα προϊόντα ανταποκρίνονται στις απαιτήσεις ποιότητας και υγιεινής κατάστασης του άρθρ. 15 του Κ 2730/79. γ)Ότι προϊόντα προέλευσης τρίτων χωρών όμοια με εκείνα για τα οποία ζητείται χορήγηση επιστροφής, απολαμβάνουν ατελείας στην περίπτωση που προορίζονται για μια από τις ανωτέρω χρήσεις. δ)Ότι για τα ως ανωτέρω κοινοτικά προϊόντα προβλέπεται χορήγηση επιδότησης εξαγωγής κατά τον χρόνο πραγματοποίησης μιας των ανωτέρω δραστηριοτήτων, βεβαιουμένων είτε με την αποδοχή της δήλωσης εξαγωγής ή άλλη πράξη που έχει τα ίδια νομικά αποτελέσματα με την αποδοχή (άρθρ. 3 του Κ.2730/79), είτε με τις διατυπώσεις του άρθρ. 6, είτε με εκείνες του άρθρ. 26 του ίδιου Κανονισμού στις περιπτώσεις που είναι δυνατόν να εφαρμόζονται. ε)Ότι τα προϊόντα πρέπει το αργότερο σε 60  ημέρες από της ημέρας πραγματοποίησης των  τελωνειακών     διατυπώσεων     εξαγωγής    να     έ(Μετά τη σελ. 182,440 (β) Σελ. 182,441(α) Τεύχος Ζ93-Σελ. 37 Συνθήκη ΕΟΚ και Γεωργική Πολιτική 16.Α.ο.22 χουν φθάσει στον προορισμό τους ως έχουν (Κ. 2730/79) άρθρ. 9(Ι), πλην της περίπτωσης προκαταβολής Επιστροφών (άρθρ. 26) και της περίπτωσης ανωτέρας βίας οπότε είναι δυνατή η παράταση των προθεσμιών αυτών κατόπιν αίτησης του εφοδιαστή εξαγωγέα. 3.Απαραίτητα δ/κά για κάθε μορφής εφοδιασμό: α)Αίτηση. Ως αναφέρεται στην παρ. 2α της 466149/13.5.83 απόφασης Υπουργού Γεωργίας (Υποδ.1). β)Κατάσταση Πληρωμής Δικαιούχου. Ως αναφέρεται στη παρ. 2β της 466149/13.5.83 απόφασης (Υποδ.2). γ)Κατάσταση Υποβαλλομένων Δικ/κών. Ως αναφέρεται στην παρ. 2γ της 466149/13.5.83 απόφασης (Υποδ.3). δ)Υπεύθυνη Δήλωση του Νόμ. 105/69.Ως αναφέρεται στην παρ. 2δ της 466149/13.5.83 απόφασης. ε)Απλή Δήλωση του Αιτούντος. Ως αναφέρεται στην παρ. 2ε της απόφασης 466149/13.5.83. στ)Βεβαίωση Ατέλειας. Εκδιδόμενη από τις Τελωνειακές Αρχές, βάσει της παρ. 2 του άρθρ. 5 του Κ. 2730/79, η οποία θα είναι ενσωματωμένη στο οικείο παραστατικό δια σχετικής πράξεως ή θα αποτελεί χωριστή βεβαίωση. Η υποβολή της Βεβαίωσης είναι απαραίτητη για κάθε δασμ. κατηγορία μόνο την πρώτη φορά και για κάθε ειδικό προορισμό του άρθρ. 5 του Κ. 2730/79 χωριστά. Η εν λόγω βεβαίωση είναι δυνατόν να υποκατασταθεί με την αναφορά σε σχετική εγκύκλιο της 2ης Δ/νσης του Υπουργείου Οικονομικών. ζ)Πρωτότυπο Εντύπου Ελέγχου (Τ5) του Κ. 223/77 άρθρ. 10 και των τροποποιήσεων του εκδιδομένου από τα Τελωνεία (υποδ.4). Είναι απαραίτητο για προϊόντα τα οποία: Ι.Παραδίδονται προς εφοδιασμό σε άλλα Κράτη-Μέλη. ΙΙ.Οι Τελωνειακές διατυπώσεις εξαγωγής των έχουν πραγματοποιηθεί σε Κράτος-Μέλος άλλο από αυτό στο οποίο ευρίσκεται η Αποθήκη Ανεφοδιασμού (άρθρ. 27 παρ. 2 του Κ. 2730/79) όπου αυτά έχουν τεθεί υπό τελωνειακό έλεγχο. ΙΙΙ.Μεταφέρονται από μία Αποθήκη Ανεφοδιασμού σε άλλη, η οποία ευρίσκεται σε άλλο Κράτος-Μέλος (άρθρ. 29 παρ. 3 του Κ. 2730/79). ΙV.Διακινούνται εντός του αυτού Κράτους-Μέλους για ανεφοδιασμό πλοίων και αεροπλάνων και εξεδρών που ευρίσκονται σε τόπο διαφορετικό από εκείνο που ευρίσκονται οι Αποθήκες Ανεφοδιασμού ή από μία Αποθήκη Ανεφοδιασμού σε άλλη εφ’ όσον οι αρμόδιες αρχές εγκρίνουν (άρθρ. 29 παρ. 2 του Καν. 2730/79). Στην περίπτωση αυτή είναι δυνατόν το έντυπο Τ5 να αντικαθίσταται από άλλο σχετικό τελωνειακό παραστατικό έγγραφο ή από σχετική πράξη στα μητρώα που τηρούνται υποχρεωτικά για τις Αποθήκες. V.Εξάγονται με Πιστοποιητικό Προκαθορισμού ή απόσπασμά του που έχουν εκδοθεί από αρμόδιο φορέα άλλου Κράτους-Μέλους οπότε το πρωτότυπο Τ5 στέλνεται στην Υπηρεσία έκδοσης των Πιστοποιητικών για την αποδέσμευση της εγγύησης και ένα θεωρημένο φωτοαντίγραφο χρησιμοποιείται από την εδώ Υπηρεσία Πληρωμών. Σελ. 182,442(α) Τεύχος Ζ93-Σελ. 38 Στις περιπτ. Ι και ΙV στο τετραγωνίδιο 104 του εντύπου Τ5 αναγράφεται μία των κατωτέρω ενδείξεων αναλόγως της περιπτώσεως: -«Παράδοση για εφοδιασμό-Καν. ΕΟΚ αρ. 2730/79». -«Παράδοση σε (όνομα του διεθνούς οργανισμού) – Καν. ΕΟΚ αρ. 2730/79». -«Παράδοση στις ένοπλες δυνάμεις- Καν. ΕΟΚ αρ. 2730/79». «Προμήθειες τροφοδοσίας για εξέδρες – Καν. ΕΟΚ αρ. 2730/79». Στις περιπτ. ΙΙ και ΙΙΙ στο ίδιο τετραγωνίδιο 104 αναγράφεται: «Εναποθήκευση με υποχρεωτική παράδοση για τον ανεφοδιασμό-εφαρμογή του αρ. 26 του Καν. ΕΟΚ αρ. 2730/79». Το αρμόδιο Τελωνείο του Κ-Μ προορισμού επιβεβαιώνει στο ίδιο αντίτυπο την εναποθήκευση. Το έντυπο Τ5 υπογράφεται και σφραγίζεται τόσο από το Τελωνείο Εξαγωγής όσο και από το Τελωνείο Εξόδου. Αν το πρωτότυπο Τ5 χαθεί ή δεν περιέλθει στην Δ/νση Εξωτερικής Αγοράς της τ. ΥΔΑΓΕΠ μέσα σε προθεσμία 3 μηνών από την έκδοσή του για λόγους που δεν οφείλονται σε υπαιτιότητα του εξαγωγέα, δεόντως αποδεικνυομένους, μπορεί να αντικατασταθεί από Αίτηση Ισοτιμίας σύμφωνα με όσα καθορίζονται στο άρθρ. 30 του Κ. 2730/79 και στην υπ’ αριθ. 466149/13.5.83 Απόφαση Υπουργού Γεωργίας. 16.Α.ο.22 Συνθήκη ΕΟΚ και Γεωργική Πολιτική 4.Πρόσθετα Δικ/κά αναγκαία για ορισμένα προϊόντα. α)Πιστοποιητικό Εξαγωγής ή Προκαθορισμού (υποδ.5). Απαιτείται μόνο όταν γίνεται προκαθορισμός της επιδότησης (επιστροφής) βάσει του Κ. 3183/άρθρ. 5. β)Πιστοποιητικό Προκαθορισμού των ΝΕΠ όταν εφαρμόζεται η διαδικασία του άρθρ. 26 του Κ.2730/79 και έχει ζητηθεί προκαθορισμός. 5.Ειδικά Δικ/κά: Πέραν των δικ/κών που αναφέρονται στις παρ. 3 και 4 απαιτούνται ανάλογα με την περίπτωση και τα ακόλουθα πρόσθετα δικ/κά: (Α)Περίπτωση Α΄ Απευθείας Εφοδιασμοί ή παραδόσεις (Διαδικασία του άρθρ. 3). Αφορά τον εφοδιασμό πλοίων θαλασσοπλοΐας αεροπλάνων διεθνών οργανισμών, ξένων ενόπλων δυνάμεων, εξεδρών και πολεμικών πλοίων (παρ. Ι(α), Ι(β), Ι(γ), Ι(δ) και Ι(ε)). Απαιτείται: Σε εφαρμογή των διατάξεων του αρ. 3 παρ. 1, 2, 3, του Κ. 2730/79 καθορίζονται τα εξής δικαιολογητικά: α)Βεβαίωση του οικείου Εμπορικού και Βιομηχανικού Επιμελητηρίου. Απαιτείται μόνο όταν δεν υπάρχει Εταιρεία (Καταστατικό). Στην Βεβαίωση αυτή θα αναφέρεται ότι ο δικαιούχος επιδότησης είναι εγγεγραμμένος στο ειδικό μητρώο εξαγωγέων με αύξοντα αριθμό (σημειώνεται ο αύξων αριθμός). Προσκομίζεται μόνο κατά την πρώτη υποβολή δικ/κών πληρωμής. Εφ’ όσον υπάρχει Εταιρεία η οποία πλην των καθαρά εξαγωγικών της δραστηριοτήτων διενεργεί και εφοδιασμούς, τότε ισχύουν οι όροι (1) και (2) της παρ. 2δ της απόφασης 466149/13.5.83. β)Τελωνειακό Παραστατικό Εξαγωγής (Δήλωση Εξαγωγής Εφοδίων ΕΞ-ΕΛ) στο οποίο θα αναφέρονται απαραίτητα: Ι.Το είδος των προϊόντων σύμφωνα με τη δασμολογική κατάταξη του ΚΕΔ (Κοινού Εξωτερικού Δασμολογίου). ΙΙ.Το καθαρό βάρος αυτών των προϊόντων ή ενδεχομένως η μονάδα μετρήσεως που πρέπει να ληφθεί υπόψη για τους υπολογισμούς της επιδότησης (επιστροφής). ΙΙΙ.Η σύνθεση των προϊόντων (εφ’ όσον χρειάζεται για τον υπολογισμό της επιδότησης) ή μια αναφορά σε αυτή τη σύνθεση (π.χ. για τα προϊόντα εκτός παραρτήματος ΙΙ της Συνθήκης της Ρώμης). Σε τυχόν περίπτωση που τα στοιχεία της χημικής ανάλυσης αναγράφονται και βεβαιώνονται επί του τελωνειακού εγγράφου από τις αρμόδιες Χημικές Υπηρεσίες, τότε περιττεύει ως δικ/κό, το Δελτίο Χημικής Ανάλυσης. Για εφοδιασμούς τυποποιημένων προϊόντων (τροφίμων) που φέρονται στο εμπόριο με ειδική εμπορική ονομασία, σε όσες περιπτώσεις δεν είναι υποχρεωτική από τους κοιν. κανονισμούς η υποβολή δελτίων χημικής ανάλυσης, τότε ισχύουν τα της παρ. 5 υποπαρ. η (Ι) της Απόφασης 466149/13.5.83. Για το συσκευασμένο ελαιόλαδο ισχύουν τα της παρ. 5(ε) της ανωτέρω απόφασης 466149/13.5.83. Για εφοδιασμούς που έγιναν πριν την δημοσίευση της παρούσας απόφασης και έχουν τυχόν χρησιμοποιηθεί Αίτηση Εφοδιασμού ή Διασαφ. Εξαγωγής ή Δήλωση Εξαγωγής Εφοδίων που δεν έχουν συμπληρωθεί επαρκώς είναι δυνατόν να συμπληρωθούν με μία πρόσθετη εγγραφή από το Τελωνείο βασιζόμενη σε σχετικές άλλες αποδείξεις (π.χ. τιμολόγια, θεωρημ. δελτία αποστολής, πιστοποιητικά καταγωγής) που αποδεικνύουν ότι τα προϊόντα παραδόθηκαν για ανεφοδιασμό του πλοίου (όνομα της Εταιρείας ή του πλοίου) ή του αεροπλάνου (όνομα της Εταιρείας), την ημερομηνία παράδοσης (φόρτωσης), την χώρα καταγωγής και την περιγραφή των προϊόντων (για την λήψη επιστροφής). Για τις εκκρεμείς περιπτώσεις υποβολής φακέλλων πληρωμής επιστροφών πριν την έκδοση της Απόφασης 466149/13.5.83, η αναγνώριση και εκκαθάριση των δαπανών θα γίνεται και με βάση τις διατάξεις της 457194/3183/17.4.81 Απόφασης Υπουργού Γεωργίας ως τροποποιήθηκε και ίσχυε μέχρι της κατάργησής της. β1)Ειδικά για την περίπτωση εφοδιασμών Διεθνών Οργανισμών και Ξένων Ενόπλων Δυνάμεων χρησιμοποιείται ως τελωνειακό παραστατικό εξαγωγής το Αντίγραφο ή θεωρημένο φωτ/φο Διασάφησης Εξαγωγής. β2)Στην περίπτωση διαφοροποίησης της επιστροφής και εφοδιασμού Εξεδρών και Πολεμ. Πλοίων απαιτείται το Πιστοποιητικό Παραλαβής (υπόδειγμα 6). Το έγγραφο αυτό εκδίδεται από τη τ. ΥΔΑΓΕΠ συμπληρώνεται από τον εφοδιάζοντα φορέα και υπογράφεται στον προορισμό από: -πρόσωπο που οι εκμεταλλευόμενοι την εξέδρα θεωρούν ως υπεύθυνο των εφοδίων επί του σκάφους (περίπτωση εξέδρας). -τις στρατιωτικές αρχές (περίπτωση πολεμικών πλοίων). Κατά παρέκκλιση στην περίπτωση εφοδιασμού εξεδρών, δυνατόν να απαλλαγεί ο εξαγωγέας της προσκόμισης του Πιστ/κού Παραλαβής εφ’ όσον πληρούνται οι εξής 3 προϋποθέσεις του άρθρ. 1 παρ. 3 εδάφ. β΄του 2646/81. -Το ποσό της επιστροφής χωρίς τα ΕΠΕ ή ΝΕΠ είναι κατώτερο των 2.500 ECU. -Παρουσιάζονται επαρκείς εγγυήσεις σχετικά με την άφιξη των προϊόντων στον προορισμό. -Κατατίθενται το έγγραφο μεταφοράς και η απόδειξη πληρωμής. Στο έγγραφο αυτό αναφέρονται το όνομα και άλλα στοιχεία που επιτρέπουν την αναγνώριση της εξέδρας ή του πολεμικού ή βοηθητικού πλοίου επί του οποίου παραδόθηκαν τα εφόδια και η ημερομηνία παράδοσης. Τα Κ-Μ μπορούν να ζητήσουν την χορήγηση συμπληρωματικών πληροφοριών. β3)Ειδικά για Εφοδιασμούς πλοίων, αεροπλάνων      μετά         την     31.12.82     χρησιμοποιείται (Μετά τη σελ. 182,442(α) Σελ. 182,443 Τεύχος Ζ93-Σελ. 39 Συνθήκη ΕΟΚ και Γεωργική Πολιτική 16.Α.ο.22 το έντυπο ΕΞ-ΕΛ που περιγράφεται στην Απόφαση Τ 3014/835/12.8.82 του Υπουργού Οικονομικών. γ)Τα κατά προϊόν προβλεπόμενα από την απόφαση 466149/13.5.83 δικ/κά εφ’ όσον κρίνονται αναγκαία από την Υπηρεσία πληρωμών και ιδιαίτερα όταν εφαρμόζονται τα άρθρ.6 και 26 του Κ. 2730/79. Ειδικά για τους εφοδιασμούς αεροπλάνων για τα παρασκευάσματα του τύπου δίσκου, ο εφοδιαστής θα υποβάλει ως δικ/κά υπεύθυνη δήλωση συνοδευόμενη από έγγραφα της τροφοδότριας Εταιρείας σχετικά με τα αναφερόμενα επί του αεροπλάνου «μενού» (γεύματα), τιμολόγια αγοράς βασικών προϊόντων κ.α. αποδεικτικά στοιχεία που έχει στην διάθεσή της η Εταιρεία και τα οποία αφορούν την ποιότητα, τη φύση και τα χαρακτηριστικά των προϊόντων βάσεως πριν μεταποιηθούν και φορτωθούν στο αεροπλάνο (αρ. 7 του Κ. 2730/79). Για τροφοεφόδια τα οποία ακολούθησαν τους προορισμούς του άρθρ. 5 του Κ. 2730/79 και δεν έχει γίνει η περιγραφή των προϊόντων βάσει της παρ. 3 του άρθρ. 4 του Κ. 2730/79, είναι δυνατόν να γίνουν δεκτά βεβαιωτικά έγγραφα ότι αυτά προέρχονται από μερίδες που ελέγχθησαν και για τα οποία εκδόθηκαν τα σχετικά Δελτία αναλύσεων ή Πιστοποιητικά ποιότητας και υγιεινής κατάστασης κατά την εξαγωγή των μερίδων αυτών προς άλλα ΚράτηΜέλη ή προς τρίτες χώρες. Η Υπηρεσία πληρωμών κοιν. επιστροφών είναι δυνατόν να κάνει αποδεκτά τα ανωτέρω βεβαιωτικά έγγραφα των περιφερειακών Υπηρεσιών, τα οποία θα εκδίδονται στους τόπους εξαγωγής ή τυποποίησης γεωργ. προϊόντων και θα συνοδεύουν τις μερίδες των αυτών προϊόντων μέχρι του τελικού προορισμού τους (πλοία ή αεροπλάνα του άρθρ. 5 του Κ.2730/79). Στην περίπτωση αυτή όσον αφορά τα νωπά οπωροκηπευτικά θα πρέπει επομένως να κυκλοφορούν στις ίδιες συσκευασίες που προβλέπονται για τα εξαγόμενα εκτός του εδάφους της χώρας μας γεωργικά προϊόντα. Τηρούνται γενικά τα οριζόμενα στην 486257/16.11.83 εγκύκλιο του Γεν. Γραμματέα του Υπ. Γεωργίας. (Β)Περίπτωση Β΄ Μηνιαίες Φορτώσεις (εφοδιασμοί βάσει του αρ. 6 του Κ. 2730/79, κατά παρέκκλιση της διαδικασίας του αρ. 3). Αφορά τον εφοδιασμό πλοίων θαλασσοπλοΐας αεροπλάνων, ξένων ενόπλων δυνάμεων, εξεδρών (παρ. Ι(α), Ι(γ), Ι(δ)). Σε εφαρμογή των διατάξεων του αρ. 6 του Κ. 2730/79 είναι απαραίτητα: Σελ. 182,444 Τεύχος Ζ93-Σελ. 40 α)Δήλωση του Τόπου ή των Τόπων Φορτώσεων (συν.9). Υποβάλλεται εφάπαξ από τον ενδιαφερόμενο εφοδιαστή-εξαγωγέα Υπεύθυνη Δήλωση του Ν.Δ. 105/69. Σε αυτή δηλώνεται οπωσδήποτε ότι δεν χρησιμοποιείται ταυτόχρονα για ένα και το αυτό προϊόν η κανονική διαδικασία του άρθρ. 6 του ανωτέρω Κανονισμού. β)Συγκεντρωτικές Καταστάσεις Εφοδιασμών κατά προϊόν ή ομάδα ομοειδών προϊόντων, βάσει των ισχυόντων (άθρ. 4 παρ. 3 του Κ. 2730/79) μνημονευομένων των εκδοθέντων τελωνειακών εγγράφων και του ονόματος των ιδιοκτητριών Εταιρειών, των ονομάτων των πλοίων ή αεροπλάνων ως αυτά τηρούνται στο Μητρώο Ελέγχου που διατηρεί ο εφοδιαστής (παρ. 4 του άρθρ. 6 του Κ. 2730/79) και το οποίο ελέγχεται με αντιπαραβολή των καταχωρουμένων στοιχείων στο Μητρώο με τα οικεία διάφορα έγγραφα εφοδιασμού. Οι καταστάσεις αυτές θεωρούνται από το Τελωνείο και είναι μηνιαίες. Η τελευταία ημέρα κάθε μήνα λαμβάνεται υπόψη για τους υπολογισμούς των κοινοτικών επιστροφών. Υποβάλλονται εις διπλούν και το ένα αντίγραφο παραμένει στο Τελωνείο. γ)Υπεύθυνη Δήλωση του Νόμ. 105/69 του εφοδιαστή-εξαγωγέα στην οποία θα δηλώνει ότι τηρεί το Μητρώο ελέγχου σύμφωνα με το άρθρ. 6 παρ. 4 του Κ. 2730/79 και Απλή Δήλωση ότι θα το διατηρεί για 3 τουλάχιστον χρόνια από το τέλος του έτους της καταχώρησης, θα αναφέρει δε τους αριθμούς πρωτοκόλλου των ελέγχων που έχουν γίνει σε αυτό ως και τις αρμόδιες Υπηρεσίες. δ)Πιστοποιητικό εξαγωγής ή Προκαθορισμού ή απόσπασμά του. Στην περίπτωση αυτή της διαδικασίας του άρθρ. 6 του Κ. /2730/79 ο προκαθορισμός ισχύει για την τελευταία ημέρα κάθε μήνα. 16.Α.ο.22 Συνθήκη ΕΟΚ και Γεωργική Πολιτική ε)Τα κατά προϊόν προβλεπόμενα δικ/κά ως προβλέπονται και στην ανωτέρω παρ. 5(Α) (γ). Για τις ανωτέρω περιπτ. (Α) και (Β) προς απλοποίηση της διαδικασίας των πληρωμών των κοινοτικών επιστροφών, τα τελωνειακά παραστατικά ή οι συγκεντρωτικές καταστάσεις θα εκδίδονται και υποβάλλονται χωριστά για κάθε μία των εξής μεγάλων κατηγοριών προϊόντων: α)Νωπά προϊόντα φυτικής προέλευσης και επεξεργασμένα προϊόντα σιτηρών. β)Μεταποιημένα προϊόντα φυτικής προέλευσης (κονσέρβες φρούτων, χυμοί, κρασιά κ.α.), προϊόντα εκτός Παραρτήματος ΙΙ της Συνθήκης της Ρώμης (π.χ. μπισκότα, σοκολάτες, μπύρα). γ)Προϊόντα ζωϊκής προέλευσης (κρέατα, γάλα, τυριά, κονσέρβες κρεάτων κλπ.). (Γ)Περίπτωση Γ΄ Προκαταβολές Επιδοτήσεων (Διαδικασία του άρθρ. 26 του Κ. 2730/79). Αφορά τον εφοδιασμό πλοίων θαλασσοπλοΐας αεροπλάνων και εξεδρών (παρ. Ι(α), Ι(δ)), συμπεριλαμβανομένων των εφοδιασμών αεροπλάνων και με παρασκευάσματα τύπου δίσκου. Σύμφωνα με το άρθρ. 26 του Κ. 2730/79, τα Κράτη-Μέλη δύνανται να προκαταβάλουν στον εφοδιαστή το καθαρό ποσό της επιστροφής μετά τον συμψηφισμό ΝΕΠ ή ΕΠΕ, υπό την προϋπόθεση της προσκόμισης των κατωτέρω δικαιολογητικών: α)Αντίτυπο Διασάφησης Αποταμίευσης ή Αντίτυπο Αίτησης Αποταμίευσης ή Διασάφηση Εξαγωγής. Εκδίδεται ένα αντίτυπο ή θεωρημένο φωτ/φο από τα Τελωνεία για την ΥΔΑΓΕΠ και αποδεικνύεται ότι τα προϊόντα (περιγραφή βάσει του άρθρ. 4 παρ. 3 του Κ. 2730/79) ή τα προϊόντα βάσης για τα φαγητά τύπου δίσκου (άρθρ. 7 του Κ. 2730/79), έχουν τεθεί μέσα σε προθεσμία 30 ημερών από την πραγματοποίηση των τελωνειακών διατυπώσεων εξαγωγής, πλην περιπτώσεων ανωτέρας βίας, σε Αποθήκη Ανεφοδιασμού εγκεκριμένη από το οικείο Τελωνείο. Είναι δυνατόν επίσης η Υπηρεσία να ζητεί σχετικά Δ.Χ.Α. ή πιστοποιητικά ποιοτικού ελέγχου, σύμφωνα με τα διαλαμβανόμενα στην εγκύκλιο 486257/16.11.83. β)Έγκριση της Αποθήκης Ανεφοδιασμού του Αποθηκευτή-Εφοδιαστή Πλοίων-Αεροπλάνων-Εξεδρών. Αναλυτικά ισχύουν τα του άρθρ. 26 παρ. 2, υποπαρ. α,.β, γ, δ, ε του Κ. 2730/79. Η έγκριση θα πιστοποιείται είτε από σχετική πράξη επί του οικείου τελωνειακού παραστατικού Αποταμίευση, είτε από χωριστή Βεβαίωση του Τελωνείου εκδιδομένη εφάπαξ και ισχύουσα μέχρι την ανάκληση της, είτε από θεωρημένο Αντίγραφο της Έγκρισης. Οι εγκεκριμένοι εφοδιαστές-αποθηκευτές θα πρέπει να φέρονται επίσης εγγεγραμμένοι ως εξαγωγείς στο «Ειδικό Μητρώο Εξαγωγέων» του οικείου Εμπορικού και Βιομ. Επιμελητηρίου. γ)Απλή Δήλωση του αποταμιευτή-εφοδιαστή ότι: -Βάση του άρθρ. 28 παρ. 1 θα πληρώσει στην τοπική τελωνειακή αρχή ένα ποσό κατ’ αποκοπή, ως ορίζουν η παρ. 2, 3, 4 του ιδίου άρθρου αν το προϊόν δεν ακολουθήσει τον καθορισμένο προορισμό του ή δεν είναι πλέον σε θέση (κατάλληλη) να ακολουθήσει τον προορισμό αυτό. δ)Υπεύθυνη Δήλωση Νόμ. 105/69 του αποταμιευτήεφοδιαστή ότι: -Αποδέχεται τους φυσικούς ελέγχους των προϊόντων που καθορίζονται στο άρθρ. 29(Ι) του Κ. 2730/79 (τουλάχιστον ανά 12μηνο). -Αποδέχεται κάθε προβλεπόμενο άλλο μέτρο βάσει των άρθρ. 26 και 29 του Κ. 2730/79 και των σχετικών εθνικών υγειονομικών διατάξεων για τα γεωργ. προϊόντα και τους χώρους αποθήκευσης ή συντήρησής των. δ)Πιστοποιητικό Εξαγωγής ή Προκαθορισμού. Στις περιπτώσεις προκαθορισμού μόνο είναι δυνατή η έκδοση πιστοποιητικού προκαθορισμού της επιστροφής (Κ. 2666/82) που τροποποιεί τον Κ. 3183/80). 7.Κατά τα λοιπά ισχύουν οι παρ. 14 και 15 της Απόφασης 466149/13.5.83. 8.Οι φάκελλοι δικαιολογητικών, που έχουν υποβληθεί στην Υπηρεσία μας μέχρι της έναρξης ισχύος της παρούσας Απόφασης, ελέγχονται, αναγνωρίζονται και εκκαθαρίζονται με βάση τον Κ. 2730/79, την Απόφαση 466149/13.5.83 και τα οριζόμενα στην παρούσα Απόφαση εφ’ όσον θεωρούνται πλήρεις ή είναι δυνατόν να συμπληρωθούν εκ των υστέρων με ένα ή περισσότερα νέα δικαιολογητικά ή με τυχόν πρόσθετες επίσημες εγγραφές στα ήδη εκδοθέντα υπηρεσιακά έγγραφα. 9.Η απόφαση αυτή να δημοσιευθή στην εφημερίδα Κυβερνήσεως και θα ισχύσει από της υπογραφής της.

[Source: greek_legal_code_raptarchis | Tokens: 18990]